Ο καθηγητής της ξένης γλώσσας θα πρέπει να είναι ενεργός και να είναι up to date με τα σύγχρονα συστήματα εκμάθησης της συγκεκριμένης γλώσσας. Κάθε σωστός εκπαιδευτικός θα πρέπει να επιμορφώνεται και να ενημερώνεται για τις τρέχουσες μεθόδους έτσι ώστε να μπορεί να εξασφαλίσει την σωστή επικοινωνία με το παιδί και να έχει μεταδοτικότητα στα λεγόμενά του. Ο εκπαιδευτικός θα πρέπει να αγαπά αυτό που κάνει και φυσικά να αγαπά τα παιδιά με τις ιδιαιτερότητες που ίσως έχει το καθένα. Θέλει μεγάλη όρεξη και εμπειρία για να μπορεί να δώσει ερεθίσματα και να εξελίξει στην ουσία την προσωπικότητα του κάθε μαθητή.